Misjonsmarka

Misjonsmarka er et område og en gate i Eiganes og Våland bydel i Stavanger. Området har fått sitt navn fra Det norske Misjonsselskapets hovedkontor og Misjonshøgskolen som ligger her, og fordi Det norske Misjonsselskap beredvillig stilte en del av sin tomt, som var innkjøpt til misjonsskolen i 1862, til rådighet for Stavanger kommune til takstpris etter krigen.

 Blokkene på Misjonsmarka 
Etter krigen var det boligmangel i byen og man hadde få byggeklare tomter i kommunen. Misjonsmarka ble bygget ut med i alt 12 lamellblokker. Disse ble bygget som tre etasjes lavblokker i mur med til sammen 198 leiligheter. De fleste leilighetene er tre-roms på omtrent 70 kvadratmeter. Dette var Stavanger Boligbyggelags første byggeprosjekt og de ble innflyttet i 1948. Den første blokken var tegnet av arkitekten MNAL Valdemar Scheel Hansteen.Stavanger Byleksikon, 2008, side 331 Resten av blokkene ble tegnet av arkitektene MNAL Tor Sørensen og Thv. Solheim. 

Valget av boligtype ble foretatt etter diskusjon både i pressen og i det politiske miljøet om hva byen burde satse på, og etter at det hadde vært arrangert studietur til Guldheden i Göteborg, som sto som et forbilde for moderne boligbygging i Norden.http://nb.ra.no/nb/delomrade.jsf;jsessionid=0822BB42105530B7128429CEA158F441.node1

Det er litt utypisk for Stavanger, ettersom kommunen gikk tilbake til å satse primært på småhus igjen etter utbyggingen av Misjonsmarka. I Stavanger museums årbok fra 2005 (s 49) er blokkene karakterisert som en slags forsiktig nasjonalkonservatisme, dels med inspirasjonskilder
i våre naboland, «scandinavian design».Stavanger museums årbok fra 2005 (s 49)

 Se også 
 Det Norske Misjonsselskap
 Misjonshøgskolen

 Referanser 

Kategori:Strøk i Stavanger
Kategori:Valdemar Scheel Hansteen